CELEX: 62009TN0311
Language: ro
Date: 2009-08-04 00:00:00
Title: Cauza T-311/09 P: Recurs introdus la 4 august 2009 de Luigi Marcuccio împotriva Ordonanței pronunțate la 20 mai 2009 de Tribunalul Funcției Publice în cauza F-73/08, Marcuccio/Comisia

26.9.2009   
            
            
               RO
            
            
               Jurnalul Oficial al Uniunii Europene
            
            
               C 233/20
            
         Recurs introdus la 4 august 2009 de Luigi Marcuccio împotriva Ordonanței pronunțate la 20 mai 2009 de Tribunalul Funcției Publice în cauza F-73/08, Marcuccio/Comisia
   (Cauza T-311/09 P)
   2009/C 233/37
   Limba de procedură: italiana
   
      Părțile
   
   
      Recurent: Luigi Marcuccio (Tricase, Italia) (reprezentant: G. Cipressa, avocat)
   
      Cealaltă parte în proces: Comisia Comunităților Europene
   
      Concluziile recurentului
   
   În orice caz:
   
               —
            
            
               Anularea în tot a ordonanței atacate;
            
         
               —
            
            
               declararea perfectei admisibilități a acțiunii care a stat la baza prezentei cauze.
            
         În principal:
   
               —
            
            
               Anularea deciziei pârâtei de respingere a cererii din 27 iunie 2007;
            
         
               —
            
            
               anularea deciziei pârâtei de respingere a cererii din 29 iunie 2007;
            
         
               —
            
            
               anularea deciziei pârâtei de respingere a cererii din 30 iunie 2007;
            
         
               —
            
            
               anularea deciziei pârâtei de respingere a cererii din 2 iulie 2007;
            
         
               —
            
            
               anularea, în măsura în care este necesar, a notei din 29 aprilie 2008, semnate de domnul Bernhard Jansen;
            
         
               —
            
            
               pentru motivele precizate în acțiunea introductivă, obligarea Comisiei Europene la plata către recurent a sumei de 4 747,29 euro sau a unei sume superioare sau inferioare pe care Tribunalul o va considera ca fiind justă și echitabilă, majorată cu dobânzile pentru suma menționată mai sus începând cu data de 7 noiembrie 2007, la rata de 10 % pe an și cu capitalizare anuală sau la rata, cu capitalizarea și începând cu dies a quo pe care Tribunalul le va considera juste;
            
         
               —
            
            
               obligarea Comisiei Europene la rambursarea către recurent a tuturor cheltuielilor de judecată, a taxelor și a onorariilor suportate de acesta în legătură cu prezenta cauză până în prezent în ambele instanțe.
            
         În subsidiar:
   
               —
            
            
               trimiterea prezentei cauze spre rejudecare Tribunalului Funcției Publice.
            
         
      Motivele și principalele argumente
   
   Prezentul recurs este îndreptat împotriva Ordonanței Tribunalului Funcției Publice (TFP) din 20 mai 2009, pronunțată în cauza F-73/08. Această ordonanță a respins ca parțial inadmisibilă și parțial nefondată o acțiune având ca obiect anularea deciziei pârâtei de a nu admite cererile recurentului privind rambursarea a anumitor cheltuieli medicale la cota normală și la cota „complementară”, adică în proporție de 100 %.
   În susținerea pretențiilor sale, recurentul invocă încălcarea noțiunii de motivare a unei decizii comunitare, a noțiunii de act atacabil, a principiului autorității de lucru judecat, a principiului separației puterilor, precum și nerespectarea jurisprudenței privind efectele anulării de către instanța comunitară a unei decizii emise de o instituție comunitară.
   Recurentul invocă și încălcarea normelor privind litispendența și decizia de confirmare, precum și a dispozițiilor privind cheltuielile de judecată.